CELEX: 62019TN0716
Language: et
Date: 2019-10-22 00:00:00
Title: kohtuasi T-716/19: 22. oktoobril 2019 esitatud hagi – Interpipe Niko Tube ja Interpipe Nizhnedneprovsky Tube Rolling Plant versus komisjon

13.1.2020   
            
            
               ET
            
            
               Euroopa Liidu Teataja
            
            
               C 10/43
            
         
      22. oktoobril 2019 esitatud hagi – Interpipe Niko Tube ja Interpipe Nizhnedneprovsky Tube Rolling Plant versus komisjon
      (kohtuasi T-716/19)
      (2020/C 10/54)
      Kohtumenetluse keel: inglise
      
         Pooled
      
      
         Hagejad: Interpipe Niko Tube OOO (Nikopol, Ukraina) ja Interpipe Nizhnedneprovsky Tube Rolling Plant PAO (Dnipro, Ukraina) (esindaja: advokaat B. Servais)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 1. augusti 2019. aasta rakendusmäärus (EL) 2019/1295, millega muudetakse rakendusmäärust (EL) 2018/1469, millega kehtestatakse pärast määruse (EL) 2016/1036 artikli 11 lõike 3 kohast osalist vahepealset läbivaatamist lõplik dumpinguvastane tollimaks teatavate Venemaalt ja Ukrainast pärit rauast või terasest õmblusteta torude impordi suhtes;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, et komisjon rikkus määruse (EL) 2016/1036 (edaspidi „algmäärus“) (1) artikli 2 lõike 3 esimest lõiku, artikli 2 lõike 4 esimest lõiku, artikli 2 lõike 6 esimest lauset ja artikli 9 lõiget 4 ning WTO dumpinguvastase lepingu artikli 2.2.2 esimest lauset, lisades dumpingumarginaalide arvutamisse müügi-, üld- ja halduskulud, mis hagejatel tekkisid seoses müügiga nendega seotud kodumaisele müüjale.
               
            
                  2.
               
               
                  Teine väide, et komisjon tegi ilmse hindamisvea, kui arvas hagejate ekspordihinnast maha summa, mis vastas seotud müüja müügi-, üld- ja halduskuludele, ning sõltumatu importija mõttelise kasumi, et teha kohandus vastavalt algmääruse artikli 2 lõike 10 punktile i ja artikli 2 lõike 10 esimesele lõigule.
               
            
                  3.
               
               
                  Kolmas väide, et komisjon rikkus algmääruse artikli 11 lõiget 9 ja arvutas hagejate dumpingumarginaali ebaseaduslikult, kui kohaldas hagejate normaalväärtuse ja ekspordihinna kindlaksmääramisel erinevat metodoloogiat, võrreldes metodoloogiaga, mida ta kohaldas varasemas uurimises, mis tulemusel kehtestati vaidlusalune meede.
               
            
                  4.
               
               
                  Neljas väide, et komisjon rikkus hagejate kaitseõigusi, kuna teine täiendav avalikustamine, mis leidis aset samal kuupäeval, mil avaldati vaidlustatud määrus, sisaldab uusi faktilisi asjaolusid, mille kohta hagejatele märkuste esitamiseks võimalust ei antud.
               
            
         (1)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2019, L 176, lk 21).